৯ ডিসেম্বর থেকে সংসদে শুরু SIR আলোচনা, সময় বরাদ্দ ১০ ঘণ্টা

ওয়েবডেস্ক- এসআইআর (SIR) আবহে দিল্লিতে সংসদে (P arliament) শুরু হয়েছে শীতকালীন অধিবেশন (Winter session) । এই অধিবেশনের বিরোধীদের অন্যতম হাতিয়ার SIR ইস্যু। আগামী ৯ ডিসেম্বর থেকে সংসদে বিরোধীদের কথা বলার জন্য দিন নির্ধারণ করা হয়েছে। আর সেই বিষয় উত্থাপনের জন্য ১০ ঘণ্টা সময় দেওয়া হবে। এই বিষয়টি নিশ্চিত করেছেন সংসদ বিষয়ক মন্ত্রী কিরণ রিজিজু (Parliamentary Affairs Minister Kiren Rijiju) । সেইসঙ্গে কেন্দ্রীয় মন্ত্রী জানিয়েছেন, এসআইআর ইস্যুতে আলোচনার আগের দিন, ৮ ডিসেম্বর সংসদের নিম্নকক্ষে প্রধানমন্ত্রী নরেন্দ্র মোদির উদ্যোগে ‘বন্দে মাতরমের ১৫০ বছর’ নিয়ে একটি আলোচনা সভা অনুষ্ঠিত হবে।

সংসদে শীতকালীন অধিবেশনের শুরুতেই বিরোধীদের প্রধান, বা অন্যতম দাবি । গত দুই দিন ধরে নিরবিচ্ছিন্ন ভাবে এসআইআর নিয়ে আলোচনার দাবিতে বিক্ষোভ চালিয়ে যাচ্ছেন বিরোধীরা। এর পরেই আগামী ৯ ডিসেম্বর থেকে এসআইআর ইস্যুতে বিরোধীদের বক্তব্য শোনা হবে বলে জানিয়েছেন রিজিজু। বিতর্কের জন্য ১০ ঘণ্টা সময় সীমা বরাদ্দ হয়েছে। তবে কেন্দ্র সরকার মনে করলে সেই সময়সীমা বাড়ানো হতে পারে। লোকসভার স্পিকার ওম বিড়লার সভাপতিত্বে সর্বদলীয় বৈঠক এবং একটি ব্যবসায়িক উপদেষ্টা কমিটির (বিএসি) পরে এই সিদ্ধান্ত নেওয়া হয়েছে।

আরও পড়ুন- “সংসদ নাটকের জায়গা নয়”, বিরোধীদের তোপ মোদির

এক্স হ্যান্ডেলে রিজিজু জানিয়েছেন, আজ লোকসভার স্পিকারের সভাপতিত্বে সর্বদলীয় বৈঠকে, জাতীয় সঙ্গীত ‘বন্দে মাতরম’-এর ১৫০তম বার্ষিকী উপলক্ষে ৮ ডিসেম্বর সোমবার দুপুর ১২টা থেকে লোকসভায় আলোচনা এবং ৯ ডিসেম্বর মঙ্গলবার দুপুর ১২টা থেকে নির্বাচনী সংস্কার নিয়ে আলোচনা করার সিদ্ধান্ত নেওয়া হয়েছে।‘ বিরোধীদলগুলিকে গৃহীত সিদ্ধান্তের সঙ্গে পূর্ণ সহযোগিতার আহ্বান জানিয়েছেন কেন্দ্রীয় মন্ত্রী।

দেখুন আরও খবর-