সোমে শুরু শীতকালীন অধিবেশন, সকাল ১০ টায় সাংবাদিকদের সঙ্গে সাক্ষাৎ মোদির

ওয়েবডেস্ক– আগামীকাল থেকেই দিল্লির (Delhi) সংসদ (parliament) ভবনে শুরু শীতকালীন অধিবেশন (Winter session) । ১ ডিসেম্বর থেকে শুরু হয়ে ১৯ ডিসেম্বর পর্যন্ত এই অধিবেশন চলবে। এসআইআর নিয়ে অচলাবস্থার মধ্যেই দিল্লিতে শুরু হচ্ছে এই অধিবেশন। আগামীকাল সোমবার অধিবেশন শুরুর আগে সকাল ১০টায় আঠারোতম লোকসভার ষষ্ঠ অধিবেশনে সাংবাদিক সম্মেলনে বাছাই করা সংবাদমাধ্যমের সঙ্গে কথা বলবেন প্রধানমন্ত্রী নরেন্দ্র মোদি (Pm Narendra Modi)।

এই সম্মেলনটি সংসদ ভবনের হংস দ্বারে অনুষ্ঠিত হবে। এখনও পর্যন্ত পাওয়া খবর অনুযায়ী যেখানে রাষ্ট্রপতি স্বাস্থ্য সুরক্ষা ও জাতীয় সুরক্ষা কর বিল, ২০২৫; মণিপুর পণ্য ও পরিষেবা কর (দ্বিতীয় সংশোধনী) বিল, ২০২৫; এবং কেন্দ্রীয় আবগারি (সংশোধনী) বিল, ২০২৫ সহ গুরুত্বপূর্ণ বিলগুলি পেশের সুপারিশ করা হবে।

অধিবেশনের শুরুর আগে আজ রবিবার দুপুর ১১ টা নাগাদ সর্বদলীয় বৈঠক ডাকেন কেন্দ্রের সংসদ বিষয়ক মন্ত্রী কিরণ রিজিজু। সংসদে সমস্ত কার্যপ্রক্রিয়া যাতে সুষ্ঠুভাবে সম্পন্ন হয়, সেই বিষয়ে আলোচনা করা হয়। এদিন সর্বদলীয় বৈঠকের পর সংসদ বিষয়ক মন্ত্রী কিরেন রিজিজু বলেন, বৈঠক ইতিবাচক হয়েছে। কেউ বলেনি সংসদ চলতে দেবে না,বা চলবে না। তবে কিছু নেতা বলেছেন যে তারা এসআইআর নিয়ে সংসদে হট্টগোল তৈরি করতে পারেন। আমরা ইতিবাচক ভাবে জানিয়েছি, আমরা বিরোধীদের শুনতে প্রস্তুত। সংসদ সকলের, দেশের। সংসদে প্রতিটি বিষয় নিয়ে আলোচনার একটি নির্দিষ্ট নিয়ম, ঐতিহ্য আছে।

প্রতিরক্ষামন্ত্রী রাজনাথ সিং-এর সভাপতিত্বে এদিনের সর্বদলীয় বৈঠক অনুষ্ঠিত হয়। কংগ্রেস, ডিএমকে, তৃণমূল কংগ্রেস, সমাজবাদী পার্টি সহ বিরোধী দলগুলি SIR এবং বিএলওদের আত্মহত্যা সম্পর্কে জনসাধারণের আতঙ্ক তুলে ধরে আলোচনার দাবি জানান।

আরও পড়ুন- ভারতের ‘জেন-জি’ প্রজন্ম নিয়ে বড় মন্তব্য নরেন্দ্র মোদির

১৮তম লোকসভার ষষ্ঠ অধিবেশন এবং রাজ্যসভার ২৬৯তম অধিবেশনে কেন্দ্র সরকার ১৪টি বিল পেশ করবে বলে সূত্রের খবর। এর মধ্যে রয়েছে অর্থনৈতিক সংস্কার সম্পর্কিত বেশ কয়েকটি প্রধান বিল, মণিপুরে কার্যকর অধ্যাদেশ সংশোধনের জন্য একটি বিল। যে গুরত্বপূর্ণ বিলগুলির উপর আলোচনা করা হতে পারে, সেগুলি হল সিকিউরিটিজ মার্কেটস কোড, বিমা আইন সংশোধন, দেউলিয়া কোড সংশোধন, কর্পোরেট আইন সংশোধন। তাছাড়া মণিপুরে জিএসটি সম্পর্কিত অধ্যাদেশকে স্থায়ী আইনে রূপান্ত করার কাজ সম্পন্ন হবে।

দেখুন আরও খবর-